Tnejn u tletin atleta se jirrappreżentaw lill-Malta fl-Ispecial Olympics Ewropej li se jsiru fil-Belġju f’Settembru li ġej. Il-kontinġent Malti se jkun akkumpanjat minn 16-il-kowċ u se jirrappreżenta lil Malta f’sitt dixxiplini differenti li huma l-ġinnastika; l-għawm; il-boċċi; il-futbol; l-atletika u t-table tennis. Fl-iSpecial Olympics jieħdu sehem atleti li jkollhom livelli varji ta’ dizabbilita intelettwali. Fl-edizzjoni li saret erba’ snin ilu fil-Greċja, l-atleti Maltin rebħu 46 midalja. F’laqgħa mal-atleti fil-Berġa ta’ Kastilja, il-Prim Ministru Joseph Muscat awgura lill-atleti suċċess u qal li minkejja d-diffikultajiet kbar li ljiffaċċjaw huma dejjem jirnexxielhom jagħmlu ġieħ lil isem Malta lil hinn minn xtutna.